ເກີດການສູ້ລົບກັນຢ່າງໜັກ ທີ່ນະຄອນຫຼວງເຢເມນ (ເບິ່ງວີດີໂອ)
ການສູ້ລົບກັນ ທີ່ນະຄອນຫຼວງເຢເມນ ພວມທະວີຄວາມຮ້າຍແຮງຂຶ້ນ ໃນວັນສຸກມື້ນີ້
ການປະທະກັນທີ່ນະຄອນຫຼວງຂອງເຢເມນໄດ້ທະວີຄວາມ ຮຸນແຮງເພີ່ມຂຶ້ນໃນວັນສຸກມື້ນີ້ ໂດຍໄດ້ມີການທຳລາຍສຳ ນັກງານສະຖານີໂທລະພາບຂອງພວກຝ່າຍຄ້ານ ລາຍງານຂ່າວແຈ້ງວ່າ ການສູ້ລົບກັນທີ່ນະຄອນຫຼວງ Sa- na’a ໄດ້ຂະຫຍາຍເຂົ້າໄປໃນເຂດຄຸ້ມໃໝ່ ແລະພວກຊົນ ເຜົ່າທີ່ຈົງຮັກພັກດີຕໍ່ກຸ່ມຝ່າຍຄ້ານ ພວມເດີນທາງໄປຍັງນະ ຄອນຫຼວງ ເພື່ອເຂົ້າຮ່ວມໃນການສູ້ລົບ ຄວາມວຸ້ນວາຍທີ່ເພີ່ມທະວີຄວາມຮ້າຍແຮງຂຶ້ນນັ້ນ ພວມຊຸກ ຍູ້ໃຫ້ບັນຫາຂັດແຍ້ງ ໃກ້ຈະກາຍເປັນສົງຄາມກາງເມືອງເຕັມ ອັດຕາ ບັນດາກຸ່ມຝ່າຍຄ້ານກ່າວວ່າທະຫານລັດຖະບານໄດ້ ສັງຫານສະມາຊິກຂອງຕົນ 50 ຄົນໃນການສູ້ລົບກັນໃນ ສັບປະດານີ້ ເຢເມນ ພວມປະເຊີນກັບການຂັດແຍ້ງໃນຫຼາຍໆບັນຫາ ຄືການສູ້ລົບກັນຢູ່ຕາມຖະໜົນຫົນ ທາງໃນນະຄອນຫຼວງ Sana’a ການເດີນຂະບວນຂອງປະຊາຊົນຕໍ່ຕ້ານລັດຖະບານໃນທົ່ວ ປະເທດແລະການສູ້ລົບກັບພວກມຸສລິມຫົວຮຸນແຮງທີ່ໄດ້ເຂົ້າຢຶດເອົາເມືອງ Zinjibar ຢູ່ໃນ ພາກໃຕ້ຂອງເຢເມນ ສ່ວນທີ່ເມືອງ Taiz ທາງພາກໃຕ້ຂອງປະເທດນັ້ນທະຫານລັດຖະບານແລະພວກປະທ້ວງໄດ້ ປະທະກັນ ໃນວັນພະຫັດວານນີ້ ມີຜູ້ເສຍຊີວິດຢ່າງນ້ອຍ 25 ຄົນໃນຄວາມຮຸນແຮງທີ່ເມືອງ Taiz ໃນໄລຍະສອງສາມມື້ຜ່ານມານີ້ ນະຄອນຫຼວງ Sana’a ຖືກແບ່ງອອກເປັນສອງເຂດ ຄືກຳລັງຮັກສາຄວາມສະຫງົບຂອງເຢ ເມນຄວບຄຸມຢູ່ໃນເຂດພາກໃຕ້ ຕ້ານກັບພວກຊົນເຜົ່າແລະທະຫານທີ່ແຍກໂຕອອກ ທີ່ຄວບ ຄຸມໃນເຂດພາກເໜືອ ພວກຝ່າຍຄ້ານຮຽກຮ້ອງໃຫ້ປະທານາທິບໍດີ Ali Abdullah Saleh ທີ່ປົກຄອງປະເທດມາເປັນເວລາດົນນານແລ້ວນັ້ນ ລາອອກ